CELEX: 62010TN0569
Language: ro
Date: 2010-12-13 00:00:00
Title: Cauza T-569/10: Acțiune introdusă la 13 decembrie 2010 — Bimbo/OAPI — Panrico (BIMBO DOUGHNUTS)

12.2.2011   
            
            
               RO
            
            
               Jurnalul Oficial al Uniunii Europene
            
            
               C 46/15
            
         Acțiune introdusă la 13 decembrie 2010 — Bimbo/OAPI — Panrico (BIMBO DOUGHNUTS)
   (Cauza T-569/10)
   2011/C 46/29
   Limba în care a fost formulată acțiunea: engleza
   
      Părțile
   
   
      Reclamantă: Bimbo, SA (Barcelona, Spania) (reprezentant: J. Carbonell Callicó, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Panrico, SL (Barcelona, Spania)
   
      Concluziile reclamantei
   
   
               —
            
            
               Modificarea deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 7 octombrie 2010 în cauza R 838/2009-4 și acordarea înregistrării mărcii comunitare care face obiectul cererii nr. 5096847;
            
         
               —
            
            
               în subsidiar, anularea deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 7 octombrie 2010 în cauza R 838/2009-4;
            
         
               —
            
            
               obligarea pârâtului și a celeilalte părți în procedură la plata cheltuielilor de judecată.
            
         
      Motivele și principalele argumente
   
   
      Solicitantul mărcii comunitare: reclamantul
   
      Marca comunitară vizată: Marca verbală „BIMBO DOUGHNUTS” pentru produse din clasa 30 — cererea de înregistrare a mărcii comunitare nr. 5096847
   
      Titularul mărcii sau al semnului invocat în sprijinul opoziției: cealaltă parte în procedura care s-a aflat pe rolul camerei de recurs
   
      Marca sau semnul invocat în sprijinul opoziției: marca verbală „DONUT” înregistrată în Spania cu nr. 399563 pentru produse din clasa 30; marca figurativă „donuts” înregistrată în Spania cu nr. 643273 pentru produse din clasa 30; marca verbală „DOGHNUTS” înregistrată în Spania cu nr. 1288926 pentru produse din clasa 30; marca figurativă „donuts” înregistrată în Spania cu nr. 2518530 pentru produse din clasa 30; marca verbală „DONUTS” înregistrată în Portugalia cu nr. 316988 pentru produse din clasa 30; marca verbală „DONUT” ce face obiectul unei înregistrări internaționale cu nr. 355753 pentru produse din clasa 30; marca figurativă „donuts” ce face obiectul unei înregistrări internaționale cu nr. 814272 pentru produse din clasa 30
   
      Decizia diviziei de opoziție: admite opoziția
   
      Decizia camerei de recurs: respinge calea de atac
   
      Motivele invocate: reclamantul consideră că decizia atacată încalcă articolele 75 și 76 din Regulamentul (CE) nr. 207/2009 al Consiliului întrucât camera de recurs nu a ținut cont de faptele invocate și de probele depuse de părți în termenul acordat și, de asemenea, decizia atacată încalcă articolul 8 alineatul (1) litera (b) din regulamentul menționat întrucât camera de recurs a săvârșit o eroare de apreciere cu privire la riscul de confuzie